b'\n_START_ARTICLE_\nInternetin\xc4\x97 reklama\n_START_PARAGRAPH_\nInternetin\xc4\x97 reklama \xe2\x80\x93 \xc4\xafvairaus pob\xc5\xabd\xc5\xbeio reklama internete. Internetiniai reklamai priskiriama reklama internetiniuose tinklalapiuose, i\xc5\xa1mani\xc5\xb3j\xc5\xb3 telefon\xc5\xb3 program\xc4\x97l\xc4\x97se, socialin\xc4\x97s \xc5\xbeiniasklaidos kanaluose, interneto paie\xc5\xa1kos sistemose, el. pa\xc5\xa1to d\xc4\x97\xc5\xbeut\xc4\x97se._NEWLINE_Vartotojams internetin\xc4\x97 reklama da\xc5\xbeniausiai yra nepageidaujama, tod\xc4\x97l vartotojai link\xc4\x99 blokuoti j\xc4\x85, d\xc4\x97l \xc4\xafvairi\xc5\xb3 prie\xc5\xbeas\xc4\x8di\xc5\xb3 (asmeninio privatumo, brangi\xc5\xb3 mobiliojo ry\xc5\xa1io duomen\xc5\xb3)._NEWLINE_Sp\xc4\x97jama, jog nuo 2017 m. rinkodarinkai JAV, JK ir kitose pasaulio rinkose i\xc5\xa1leis daugiau pinig\xc5\xb3 interneto reklamai negu televizijos reklamai. Taip pat pastebimas t\xc5\xabkstantme\xc4\x8dio kartos polinkis praleisti vis daugiau laiko internete daugelyje \xc5\xa1ali\xc5\xb3. Tod\xc4\x97l pastaruoju metu spar\xc4\x8diai vystosi skaitmenin\xc4\x97 rinkodara socialin\xc4\x97s \xc5\xbeiniasklaidos tinkluose.\n_START_SECTION_\nIstorija\n_START_PARAGRAPH_\nPirmomis interneto atsiradimo dienomis, internetin\xc4\x97 reklama buvo beveik u\xc5\xbedrausta. Pavyzd\xc5\xbeiui, du i\xc5\xa1 pirm\xc5\xb3j\xc5\xb3 tinkl\xc5\xb3 internete, ARPANET ir NSFNet, tur\xc4\x97jo \xe2\x80\x9epriimtin\xc4\x85 naudojimo politik\xc4\x85\xe2\x80\x9c, kuri draud\xc4\x97 tinkl\xc4\x85, kuris \xe2\x80\x9ebuvo skirtas komercinei veiklai, pelno siekian\xc4\x8dioms institucijoms\xe2\x80\x9c. NSFNet palaipsniui prad\xc4\x97jo savo komercijos draudim\xc4\x85 1991-aisiais.\n_START_SECTION_\nEl. pa\xc5\xa1tas\n_START_PARAGRAPH_\nPirmasis pla\xc4\x8diai publikuotas internetin\xc4\x97s reklamos pavyzdys buvo atliktas per elektronin\xc4\xaf pa\xc5\xa1t\xc4\x85. 1978 m. gegu\xc5\xbe\xc4\x97s 3 dien\xc4\x85, marketingistas i\xc5\xa1 DEC (\xe2\x80\x9eDigital Equipment Corporation\xe2\x80\x9c), Gary Thuerk, i\xc5\xa1siunt\xc4\x97 elektronin\xc4\xaf lai\xc5\xa1k\xc4\x85 daugumai ARPANET, Amerikos vakar\xc5\xb3 pakrant\xc4\x97s, vartotoj\xc5\xb3, reklamuodamas nauj\xc4\x85 DEC kompiuterio model\xc4\xaf. Nepaisant vyraujan\xc4\x8diai priimtino naudojimo politikai, elektroninio pa\xc5\xa1to rinkodara spar\xc4\x8diai i\xc5\xa1sipl\xc4\x97t\xc4\x97 ir laikui b\xc4\x97gant, tapo \xc5\xbeinomas kaip \xe2\x80\x9ebrukalas\xe2\x80\x9c._NEWLINE_Pirmasis \xc5\xbeinomas didelio masto, nekomercinio brukalo prane\xc5\xa1imas buvo i\xc5\xa1si\xc5\xb3stas 1994 m. sausio 18 dien\xc4\x85, kur\xc4\xaf i\xc5\xa1siunt\xc4\x97 Andrews universiteto sistemos administratorius. Jis siunt\xc4\x97 t\xc4\x85 pat\xc4\xaf religin\xc4\xaf prane\xc5\xa1im\xc4\x85 visoms USENET naujien\xc5\xb3 grup\xc4\x97ms. Po keturi\xc5\xb3 m\xc4\x97nesi\xc5\xb3, Laurence Canter ir Martha Siegel, partneriai, advokat\xc5\xb3 kontoroje, skatino savo paslaugas USENET, pavadinimu \xe2\x80\x9e\xc5\xbdalios kortos loterija \xe2\x80\x93 galutin\xc4\x97?\xe2\x80\x9c Canter ir Siegel \xc5\xbdalioji korta USENET brukalas i\xc5\xa1k\xc4\x97l\xc4\x97 internetin\xc4\x97s reklamos profil\xc4\xaf, platino susidom\xc4\x97jim\xc4\x85 reklama per abu, USENET ir tradicin\xc4\xaf elektronin\xc4\xaf pa\xc5\xa1t\xc4\x85. _NEWLINE_Neperseniausiai brukalas i\xc5\xa1sivyst\xc4\x97 \xc4\xaf labiau pramonin\xc4\x99 operacij\xc4\x85, kur brukalo siunt\xc4\x97jai naudoja daugyb\xc4\x99 virusais apkr\xc4\x97st\xc5\xb3 kompiuteri\xc5\xb3, kad brukalas b\xc5\xabt\xc5\xb3 siun\xc4\x8diamas nuotoliniu b\xc5\xabdu.\xc2\xa0\n_START_SECTION_\nRodomi skelbimai\n_START_PARAGRAPH_\nInternetinis reklamos draudimas prasid\xc4\x97jo nuo 1990 m., kai puslapi\xc5\xb3 savininkai siek\xc4\x97 gauti papildom\xc5\xb3 pajam\xc5\xb3, ir kad b\xc5\xabt\xc5\xb3 remiamas j\xc5\xb3 turinys. Komercin\xc4\x97 interneto paslauga \xe2\x80\x9dThe Prodigy\xe2\x80\x9d rodo antra\xc5\xa1tes ekrano apa\xc4\x8dioje, taip i\xc5\xa1keldama \xe2\x80\x9eSears\xe2\x80\x9c produkcij\xc4\x85. Pirmasis paspaud\xc5\xbeiamas tinklo skelbimas buvo parduotas \xe2\x80\x9eGlobal Network Navigator\xe2\x80\x9c, 1993 m., Silicio sl\xc4\x97nio advokat\xc5\xb3 kontorai. 1994 m., interneto reklam\xc5\xb3 draudimas tapo tipiniu, kai \xe2\x80\x9eHotwired\xe2\x80\x9c, internetinis \xe2\x80\x9eWired Magazine\xe2\x80\x9c komponentas, pardav\xc4\x97 reklamines juostas AT&T ir kitoms kompanijoms. Pirmasis AT&T skelbimas \xe2\x80\x9eHotWired\xe2\x80\x9c tur\xc4\x97jo 44\xc2\xa0% paspaudim\xc5\xb3 rodikl\xc4\xaf ir vietoj to, kad nukreipt\xc5\xb3 paspaud\xc4\x97jus \xc4\xaf AT&T puslap\xc4\xaf, reklama nukreip\xc4\x97 \xc4\xaf 7 labiausiai pripa\xc5\xbeint\xc5\xb3 meno muziej\xc5\xb3 internetin\xc4\xaf tur\xc4\x85.\n_START_SECTION_\nSkelbim\xc5\xb3 paie\xc5\xa1ka\n_START_PARAGRAPH_\n\xe2\x80\x9eGoTo\xe2\x80\x9c.com (pervadintas \xc4\xaf \xe2\x80\x9eOverture\xe2\x80\x9c 2001 m. ir \xc4\xafsigytas \xe2\x80\x9eYahoo!\xe2\x80\x9c 2003 m.) suk\xc5\xabr\xc4\x97 pirm\xc4\x85j\xc4\xaf skelbim\xc5\xb3 paie\xc5\xa1kos rakta\xc5\xbeod\xc5\xbei\xc5\xb3 aukcijon\xc4\x85 1998 m. \xe2\x80\x9eGoogle\xe2\x80\x9c prad\xc4\x97jo savo \xe2\x80\x9eAdWords\xe2\x80\x9c skelbim\xc5\xb3 paie\xc5\xa1kos program\xc4\x85 2000-aisiais ir pristat\xc4\x97 kokybi\xc5\xa1k\xc4\x85 besireklamuojan\xc4\x8di\xc5\xb3 eil\xc4\x97s paskirstym\xc4\x85 2002-aisiais, kuris sur\xc5\xab\xc5\xa1iuoja skelbim\xc5\xb3 paie\xc5\xa1k\xc4\x85 pagal si\xc5\xablom\xc4\x85 kain\xc4\x85 ir ie\xc5\xa1kotoj\xc5\xb3 tikimyb\xc4\x99 paspausti ant reklam\xc5\xb3.\n_START_SECTION_\nNaujausios tendencijos\n_START_PARAGRAPH_\nNeperseniausiai, bendrov\xc4\x97s siek\xc4\x97 prijungti savo reklamines \xc5\xbeinutes prie redakcinio turinio arba nauding\xc5\xb3 vartotojams paslaug\xc5\xb3. Pavyzd\xc5\xbeiui \xe2\x80\x9eRed Bull\xe2\x80\x9c bendrov\xc4\x97s \xe2\x80\x9eRed Bull Media House\xe2\x80\x9c \xc5\xbeiniasklaidos padalinys tiesiogiai transiliavo Felix Baumgartner \xc5\xa1uol\xc4\xaf i\xc5\xa1 kosmoso, \xe2\x80\x9eNike\xe2\x80\x9c si\xc5\xablo nemokam\xc4\x85 program\xc4\x97l\xc4\x99 sportini\xc5\xb3 rezultat\xc5\xb3 steb\xc4\x97jimui. Pastaruoju metu vis svarbesn\xc4\x97 tampa reklama socialiniuose tinkluose ir reklama i\xc5\xa1maniuosiuose telefonuose; mobiliosios reklamos i\xc5\xa1laidos, kiekvienais metais, nuo 2010 m. iki 2013 m., augo 90\xc2\xa0%.\n_START_SECTION_\nVaizdin\xc4\x97 reklama\n_START_PARAGRAPH_\nVaizdin\xc4\x97 reklama perteikia savo prane\xc5\xa1im\xc4\x85 vizualiai naudojant tekst\xc4\x85, logotipus, animacij\xc4\x85, vaizdo klipus, fotografijas ir kitus paveiksl\xc4\x97lius. Tokios reklamos reklamuotojai da\xc5\xbenai siekia pasiekti vartotojus su tam tikrom priemon\xc4\x97mis, kad padidint\xc5\xb3 reklamos veiksming\xc4\x85. Internetiniai reklamuotojai (da\xc5\xbeniausiai per savo reklamos serverius) da\xc5\xbenai naudoja slapukus (angl. cookies), kurie yra unikal\xc5\xabs identifikatoriai tam tikriems kompiuteriams. Jie nusprend\xc5\xbeia, koki\xc4\x85 reklam\xc4\x85 rodyti tam tikram vartotojui. Slapukai gali susekti, ar naudotojas paliko puslap\xc4\xaf nieko i\xc5\xa1 to puslapio nenusipirk\xc4\x99s, to pasekoje, reklamuotojas v\xc4\x97liau gali i\xc5\xa1 naujo siekti vartotojo d\xc4\x97mesio su reklamomis i\xc5\xa1 to pa\xc4\x8dio puslapio._NEWLINE_Kai reklamuotojai surenka duomenis i\xc5\xa1 \xc4\xafvairi\xc5\xb3 svetaini\xc5\xb3 apie vartotojo prisijungimus, jie gali sukurti detal\xc5\xb3 profil\xc4\xaf apie tai, kuo vartotojas domisi ir pateikti dar daugiau pana\xc5\xa1i\xc5\xb3 reklam\xc5\xb3. Toks duomen\xc5\xb3 kaupimas praver\xc4\x8dia nukreipiamosios reklamos u\xc5\xbesakovams. Reklamuotojai taip pat gali pasiekti savo auditorij\xc4\x85, pasirinkdami puslapio kontekst\xc4\x85, kad pristatyt\xc5\xb3 vaizdinius skelbimus, susijusius su tinklapio turiniu, kuriame atsiranda reklamos. Slapuk\xc5\xb3 rinkimas, pakartotinas nukreipiamosios reklamos rodymas ir konteksto parinkimas padidina reklamuotojo investicij\xc5\xb3 gr\xc4\x85\xc5\xbe\xc4\x85 palyginus su atsitiktiniais skelbimais._NEWLINE_Reklamuotojai taip pat gali pasiekti vartotojus nustatydami interneto vartotojo geografij\xc4\x85. Vartotojo IP adresas nurodo geografine vietov\xc4\x99 (vartotojo \xc5\xa1al\xc4\xaf ar region\xc4\x85). O su mobiliaisiais prietaisais galima nustatyti vartotojo adres\xc4\x85 dar tiklsiau. Reklamuotojai kartais gali pasinaudoti mobilaus telefono GPS ry\xc5\xa1iu arba netoliese esan\xc4\x8di\xc5\xb3 mobili\xc5\xb3 ry\xc5\xa1i\xc5\xb3 bok\xc5\xa1t\xc5\xb3 informacija. Slapukai ir kiti nei\xc5\xa1trinami duomenys naudotojo prietaise gali pad\xc4\x97ti nuodugniau i\xc5\xa1siai\xc5\xa1kinti naudotojo vietov\xc4\x99.\n_START_SECTION_\nReklamin\xc4\x97s juostos\n_START_PARAGRAPH_\nReklamin\xc4\x97s juostos \xe2\x80\x93 grafiniai skelbimai rodomi tinklalapyje. Daugelis reklamini\xc5\xb3 juost\xc5\xb3 u\xc5\xbesakoma per centrin\xc4\xaf reklamini\xc5\xb3 skelbim\xc5\xb3 server\xc4\xaf._NEWLINE_Reklamin\xc4\x97s juostos gali naudoti rai\xc5\xa1ki\xc4\x85j\xc4\x85 medij\xc4\x85, \xc4\xaftraukiant vaizdo, garso, animacijos formas, arba kitus interaktyvius elementus naudojant \xe2\x80\x9eJava\xe2\x80\x9c program\xc4\x97les, HTML5, \xe2\x80\x9eAdobe Flash\xe2\x80\x9c ir kitas programas.\n_START_SECTION_\nTradicin\xc4\x97 reklama\n_START_PARAGRAPH_\nTradicin\xc4\x97 reklama buvo pirmoji reklamini\xc5\xb3 juost\xc5\xb3 forma. Tinklapi\xc5\xb3 savininkai \xc4\xaftraukia tradicines reklamas,  nustatydami tam tikr\xc4\x85 viet\xc4\x85 tinklalapyje. Nustatoma standartizuotos reklamos pikseli\xc5\xb3 matmenys reklamin\xc4\x99ms juostoms.\n_START_SECTION_\nI\xc5\xa1kylanti reklama\n_START_PARAGRAPH_\nI\xc5\xa1kylanti reklama \xe2\x80\x93 reklama, i\xc5\xa1\xc5\xa1okanti naujame lange, pasl\xc4\x97pdama (arba neb\xc5\xabtinai pasl\xc4\x97pdama) tinklalapio lankytojo skaitom\xc4\x85 informacij\xc4\x85. Tokios ir pana\xc5\xa1ios reklamos dabar yra nerekomenduojamos internetin\xc4\x97s reklamos paslaug\xc5\xb3 tiek\xc4\x97j\xc5\xb3, toki\xc5\xb3 kaip \xe2\x80\x9eGoogle\xe2\x80\x9c. \xe2\x80\x9eGoogle\xe2\x80\x9c netoleruoja tokios veiklos, bausdama tinklalapius savo paie\xc5\xa1kos sistemoje.\n_START_SECTION_\nPlaukiojanti reklama\n_START_PARAGRAPH_\nPlaukiojanti reklama \xe2\x80\x93 reklama, kuri keliaujasi rai\xc5\xa1ki\xc4\x85ja medija. Ji pasirodo ant reklamos u\xc5\xbesakov\xc5\xb3 pageidauto puslapio turinio. Plaukiojan\xc4\x8dios reklamos per kelias sekundes gali i\xc5\xa1nykti ar suma\xc5\xbe\xc4\x97ti.\n_START_SECTION_\nI\xc5\xa1sipl\xc4\x97\xc4\x8dian\xc4\x8dios reklamos\n_START_PARAGRAPH_\nI\xc5\xa1sipl\xc4\x97\xc4\x8dian\xc4\x8dios reklamos keliaujasi rai\xc5\xa1ki\xc4\x85ja medija. Tai reklama kuri kei\xc4\x8dia matmenis atsi\xc5\xbevelgdama \xc4\xaf lankytojo praleist\xc4\x85 laik\xc4\x85 svetain\xc4\x97je, jo paspaudimus ant skelbimo, ar lankytojo pel\xc4\x97s judinimis ant skelbimo. I\xc5\xa1sipl\xc4\x97\xc4\x8dian\xc4\x8dios reklamos leid\xc5\xbeia reklamuotojams sutalpinti daugiau informacijos \xc4\xaf ribot\xc4\x85 reklamos viet\xc4\x85.\n_START_SECTION_\nApgaulingos reklamin\xc4\x97s juostos\n_START_PARAGRAPH_\nApgaulingos reklamin\xc4\x97s juostos \xe2\x80\x93 reklamos kopija imituojanti ka\xc5\xbekok\xc4\xaf ekrano element\xc4\x85, su kuriuo vartotojai da\xc5\xbenai susiduria, pavyzd\xc5\xbeiui operacin\xc4\x97s sistemos ar populiarios program\xc4\x97l\xc4\x97s prane\xc5\xa1imas. Taip bandoma apgauti vartotojus, kad jie paspaust\xc5\xb3 ant reklamin\xc4\x97s juostos. tokio pob\xc5\xab\xc5\xbeio juostos da\xc5\xbeniausiai nepamini reklamuotojo pradiniame skelbime, taigi tai yra suk\xc4\x8diavimo b\xc5\xabdas. Tokio pob\xc5\xabd\xc5\xbeio reklama da\xc5\xbenai b\xc5\xabna kiek veiksmingesn\xc4\x97, bet apgauti naudotojai gali reik\xc5\xa1ti nepasitenkinim\xc4\x85.\n_START_SECTION_\nNaujien\xc5\xb3 skelbimai\n_START_PARAGRAPH_\nNaujien\xc5\xb3 skelbimai, dar kitaip vadinami \xe2\x80\x9er\xc4\x97m\xc4\x97j\xc5\xb3 istorijomis\xe2\x80\x9c, paprastai talpinami socialin\xc4\x97je \xc5\xbeiniasklaidoje. \xc5\xa0ie skelbimai skelbiami tarp vartotojo sekam\xc5\xb3 paskyr\xc5\xb3 prane\xc5\xa1im\xc5\xb3. Tokie skelbimai gali reklamuoti ka\xc5\xbekok\xc4\xaf produkt\xc4\x85, program\xc4\x97l\xc4\x99, verslo ar asmenin\xc4\x99 paskyr\xc4\x85. Pastarajam  internetin\xc4\x97s reklamos formatui tenka daugiau paspaudim\xc5\xb3, nei tradicinei reklamai.\n_START_SECTION_\nTarpinis skelbimas\n_START_PARAGRAPH_\nTarpinis skelbimas yra rodomas prie\xc5\xa1 vartotojui prisijungiant prie pageidaujamo turinio, kartais, kol vartotojas laukia, kol turinys u\xc5\xbesikraus. Tarpiniai skelbimai yra pertraukian\xc4\x8diojo marketingo forma.\n_START_SECTION_\nTekstiniai skelbimai\n_START_PARAGRAPH_\nTekstiniai skelbimai rodo hipernuorodas, paremtas tekstu. Reklamos, paremtos tekstu, gali atskirai rodyti pirmin\xc4\xaf tinklo turin\xc4\xaf, arba jie gali b\xc5\xabti \xc4\xaftvirtinti \xc4\xaf hipernuorodos individualius \xc5\xbeod\xc5\xbeius ar frazes, kurie nukreips \xc4\xaf reklamuotojo tinklalapius. Tekstiniai skelbimai taip pat gali b\xc5\xabti pristatomi per elektronin\xc4\xaf pa\xc5\xa1t\xc4\x85 ar tekstines \xc5\xbeinutes. Tekstu paremtos reklamos veikia grei\xc4\x8diau, nei grafin\xc4\x97s reklamos ir reklam\xc5\xb3 blokavimo programinei \xc4\xafrangai gali b\xc5\xabti sunkiau jas u\xc5\xbeblokuoti.\n_START_SECTION_\nPaie\xc5\xa1kos sistem\xc5\xb3 rinkodara\n_START_PARAGRAPH_\nPaie\xc5\xa1kos sistem\xc5\xb3 rinkodara (angl. SEM) naudojama tam, kad padidint\xc5\xb3 puslapio matomum\xc4\x85 paie\xc5\xa1kos rezultat\xc5\xb3 puslapiuose (angl. SERPs). Paie\xc5\xa1kos sistemos pateikia reklamuojam\xc5\xb3 rezultat\xc5\xb3 ir \xc4\xafprast\xc5\xb3 rezultat\xc5\xb3,kurie priklauso nuo interneto paie\xc5\xa1kos u\xc5\xbeklausos. Paie\xc5\xa1kos sistemos da\xc5\xbenai naudoja vaizdinius \xc5\xbeenklus, tam kad b\xc5\xabt\xc5\xb3 galima atskirti reklamuojamus rezultatus nuo \xc4\xafprast\xc5\xb3 rezultat\xc5\xb3. Paie\xc5\xa1kos sistem\xc5\xb3 rinkodara apima visus reklamuotojo veiksmus, kurie skirti svetain\xc4\x97s matomumo didinimui.\xc2\xa0\n_START_SECTION_\nPaie\xc5\xa1kos sistem\xc5\xb3 optimizavimas\n_START_PARAGRAPH_\nPaie\xc5\xa1kos sistem\xc5\xb3 optimizavimas (angl. SEO) siekia pagerinti svetain\xc4\x97s paie\xc5\xa1kos reiting\xc4\x85 paie\xc5\xa1kos rezultat\xc5\xb3 puslapiuose (angl. SERPs), nustatant svetain\xc4\x97s turinio aktualum\xc4\x85 paie\xc5\xa1kos terminams. Paie\xc5\xa1kos sistemos reguliariai atnaujina savo algoritmus, taip \xc5\xa1alindamos spragas ir bausdamos \xc5\xbeemos kokyb\xc4\x97s svetaines, kurios bando i\xc5\xa1lo\xc5\xa1ti savo reitingus, tokiu b\xc5\xabdu optimizavimas tampa iki galo neperkandamas reklamuotojams. Daugelis paslaug\xc5\xb3 tiek\xc4\x97j\xc5\xb3 si\xc5\xablo (angl. SEO) paslaugas.\n_START_SECTION_\nPaie\xc5\xa1kos skelbimai\n_START_PARAGRAPH_\nPaie\xc5\xa1kos skelbimai arba mokama reklama paie\xc5\xa1kos sistemose leid\xc5\xbeia reklamuotojams patekti \xc4\xaf pirm\xc4\x85 puslap\xc4\xaf, kai vartotojas suveda rakta\xc5\xbeod\xc5\xbeius \xc4\xaf paie\xc5\xa1kos sistem\xc4\x85. Skelbimai parduodami realaus laiko aukcionuose, pasirenkant tam tikrus rakta\xc5\xbeod\xc5\xbeius ir kainas. Be to, nustatant did\xc5\xbeiausi\xc4\x85 kain\xc4\x85 u\xc5\xbe rakta\xc5\xbeod\xc4\xaf, pasi\xc5\xablymai gali apimti laiko, kalbos, geografinius ir kitus apribojimus. Paie\xc5\xa1kos sistemos i\xc5\xa1 prad\xc5\xbei\xc5\xb3 parduodavo skelbimus u\xc5\xbe auk\xc5\xa1\xc4\x8diausi\xc4\x85 kain\xc4\x85. \xc5\xa0iuolaikin\xc4\x97s paie\xc5\xa1kos sistemos skelbim\xc5\xb3 eil\xc4\x99 nustato r\xc4\x97m\xc4\x97j\xc5\xb3 aukcione, remiantis pasi\xc5\xablymo kaina, kartu atsi\xc5\xbevelgdama ir \xc4\xaf skelbimo paspaudim\xc5\xb3 rodikl\xc4\xaf, rakta\xc5\xbeod\xc5\xbei\xc5\xb3 aktualumo ir reklamdavio svetain\xc4\x97s kokyb\xc4\x99.\n_START_SECTION_\nSocialin\xc4\x97s \xc5\xbeiniasklaidos rinkodaros\n_START_PARAGRAPH_\nSocialin\xc4\x97s \xc5\xbeiniasklaidos rinkodara \xe2\x80\x93 pardavim\xc5\xb3 skatinimas socialin\xc4\x97s \xc5\xbeiniasklaidos svetain\xc4\x97se. Daugelis bendrovi\xc5\xb3 reklamuoja savo produktus skelbdami da\xc5\xbenus atnaujinimus ir teikdami specialius pasi\xc5\xablymus per savo socialin\xc4\x97s \xc5\xbeiniasklaidos profilius.\n_START_SECTION_\nMobiliosios reklamos\n_START_PARAGRAPH_\nMobiliosios reklamos \xe2\x80\x93 reklamos kopija pateikta mobiliuosiuose \xc4\xafrenginiuose, tokiuose kaip i\xc5\xa1manieji telefonai ar plan\xc5\xa1etiniai kompiuteriai. Mobiliosisos reklamos gali b\xc5\xabti statin\xc4\x97s formos ar rai\xc5\xa1kiosios medijos vaizdo skelbimai, SMS (trump\xc5\xb3j\xc5\xb3 \xc5\xbeinu\xc4\x8di\xc5\xb3 paslauga) ar MMS (vaizdo \xc5\xbeinu\xc4\x8di\xc5\xb3 paslauga) skelbimai, mobiliosios paie\xc5\xa1kos skelbimai, skelbimai mobiliems pritaikytose svetain\xc4\x97se, arba skelbimai pritaikyti program\xc4\x97l\xc4\x97ms arba \xc5\xbeaidimams (pavyzd\xc5\xbeiui kaip tarpiniai skelbimai, \xe2\x80\x9eadvergaming\xe2\x80\x9c, ar program\xc4\x97li\xc5\xb3 reklamos). Pramon\xc4\x97s grup\xc4\x97s, kaip antai Mobile Marketing Association band\xc4\x97 standartizuoti mobili\xc5\xb3j\xc5\xb3 skelbim\xc5\xb3 specifikacijas, ta\xc4\x8diau nieko pana\xc5\xa1aus nei\xc5\xa1\xc4\x97jo pasiekti, kaip IAB organizacijai d\xc4\x97l bendr\xc5\xb3 reklamos ypatum\xc5\xb3 internete._NEWLINE_Mobiliosios reklamos rinka spar\xc4\x8diai auga d\xc4\x97l keli\xc5\xb3 prie\xc5\xbeas\xc4\x8di\xc5\xb3. \xc5\xa0iuo metu yra daugiau mobili\xc5\xb3j\xc5\xb3 \xc4\xafrengini\xc5\xb3 nei kompiuteri\xc5\xb3, pager\xc4\x97jo ry\xc5\xa1io greitis (kuris, be kita ko, leid\xc5\xbeia skelbimams b\xc5\xabti pateiktiems greitai ir pasitelkiant rai\xc5\xa1ki\xc4\x85sias medijas), pa\xc5\xbeeng\xc4\x97 \xc4\xaf priek\xc4\xaf ekrano rai\xc5\xa1ka, mobili\xc5\xb3j\xc5\xb3 tinklalapi\xc5\xb3 leid\xc4\x97jai vis labiau prisitaiko prie rinkos poslinki\xc5\xb3, vartotojai mobiliuosius \xc4\xafrenginius naudoja vis da\xc5\xbeniau. Interactive Advertising Bureau prognozuoja tolesn\xc4\xaf mobiliosios reklamos augim\xc4\x85, kur\xc4\xaf paskatinti tikslesnis vartotojo vietos nustatymas. 2014 metais liepos m\xc4\x97nes\xc4\xaf \xe2\x80\x9eFacebook\xe2\x80\x9c prane\xc5\xa1\xc4\x97 reklamos pajamas u\xc5\xbe bir\xc5\xbeelio 2014 met\xc5\xb3 ketvirt\xc4\xaf 2,68 milijard\xc5\xb3 doleri\xc5\xb3, kuri\xc5\xb3 67 procentais daugiau nei 2013 met\xc5\xb3 antr\xc4\x85j\xc4\xaf ketvirt\xc4\xaf. I\xc5\xa1 to, mobiliosios reklamos pajamos sudar\xc4\x97 apie 62 procentus, kuris i\xc5\xa1augo i\xc5\xa1 pra\xc4\x97jusi\xc5\xb3 met\xc5\xb3 41 procento.\n_START_SECTION_\nEl. pa\xc5\xa1to reklama\n_START_PARAGRAPH_\nElektroninio pa\xc5\xa1to reklama \xe2\x80\x93 reklamos kopija apimanti vis\xc4\x85 elektronin\xc4\xaf pa\xc5\xa1to turin\xc4\xaf arba elektroninio pa\xc5\xa1to prane\xc5\xa1im\xc5\xb3 dal\xc4\xaf. Elektroninio pa\xc5\xa1to rinkodara gali b\xc5\xabti nepageidaujama, tokiu atveju siunt\xc4\x97jas gali suteikti gav\xc4\x97jui galimyb\xc4\x99 atsisakyti b\xc5\xabsim\xc5\xb3 lai\xc5\xa1k\xc5\xb3, arba jis gali b\xc5\xabti i\xc5\xa1si\xc5\xb3stas su gav\xc4\x97jo i\xc5\xa1ankstiniu sutikimu.\xc2\xa0\n_START_SECTION_\nPokalbi\xc5\xb3 reklama\n_START_PARAGRAPH_\nSkirtingai nei statistini\xc5\xb3 prane\xc5\xa1im\xc5\xb3, pokalbi\xc5\xb3 reklama remiasi realaus laiko reklamos \xc5\xbeinu\xc4\x8di\xc5\xb3 i\xc5\xa1siuntimu vartotojams tam tikrose svetain\xc4\x97se. Tai daroma naudojant realaus laiko pokalbi\xc5\xb3 programine \xc4\xafranga ar sekant programoms, kurios b\xc5\xabna \xc4\xafdiegtos tam tikrose interneto svetain\xc4\x97se ir kurias pri\xc5\xbei\xc5\xabri svetain\xc4\x97s aptarnaujantis personalas. I\xc5\xa1tikr\xc5\xb3j\xc5\xb3 tai yra elektroninio pa\xc5\xa1to reklamos poaibis, bet kitoks, d\xc4\x97l laiko tarpo.\xc2\xa0\n_START_SECTION_\nInternetin\xc4\x97 klasifikuojama reklama\n_START_PARAGRAPH_\nInternetin\xc4\x97 klasifikuojama reklama \xe2\x80\x93 reklama, kuri pavie\xc5\xa1inta internete, konkre\xc4\x8di\xc5\xb3 produkt\xc5\xb3 ar paslaug\xc5\xb3 s\xc4\x85ra\xc5\xa1e. Pavyzd\xc5\xbeiui, apima internetini\xc5\xb3 darbo skelbim\xc5\xb3, internetini\xc5\xb3 nekilnojamojo turto skelbim\xc5\xb3, automobili\xc5\xb3 skelbim\xc5\xb3, interneto \xc4\xafmoni\xc5\xb3 katalog\xc5\xb3 ir interneto aukcionu pagr\xc4\xafstus s\xc4\x85ra\xc5\xa1us. \xe2\x80\x9eCraigslist\xe2\x80\x9c ir \xe2\x80\x9eeBay\xe2\x80\x9c yra du gars\xc5\xabs tiek\xc4\x97jai internetiniame klasifikuojamame s\xc4\x85ra\xc5\xa1e.\n_START_SECTION_\n\xe2\x80\x9eAdware\xe2\x80\x9c\n_START_PARAGRAPH_\n\xe2\x80\x9eAdware\xe2\x80\x9c yra programin\xc4\x97 \xc4\xafranga, kuri, kart\xc4\x85 \xc4\xafdiegta, automati\xc5\xa1kai rodo reklamas naudotojo kompiuteryje. Skelbimai gali pasirodyti pa\xc4\x8dioje programin\xc4\x97je \xc4\xafrangoje, rodomi aplankytuose vartotojo tinklapiuose, ar i\xc5\xa1\xc5\xa1okan\xc4\x8diuose languose. \xe2\x80\x9eAdware\xe2\x80\x9c \xc4\xafdiegta be vartotojo sutikimo yra kenk\xc4\x97ji\xc5\xa1k\xc5\xb3 program\xc5\xb3 tipas.\n_START_SECTION_\nPartnerinis marketingas\n_START_PARAGRAPH_\nPartnerinis marketingas apima tre\xc4\x8di\xc5\xb3j\xc5\xb3 \xc5\xa1ali\xc5\xb3 reklamuotojus, kurie nukreipia potencialius klientus. Tre\xc4\x8di\xc5\xb3j\xc5\xb3 \xc5\xa1ali\xc5\xb3 reklamuotuojai gauna pajamas u\xc5\xbe j\xc5\xb3 produkt\xc5\xb3 reklamavim\xc4\x85 ir pardavimus. Partnerinis marketingas nukreipia sraut\xc4\x85 \xc4\xaf partneri\xc5\xb3 tinklus ir kai pageidaujamas veiksmas yra atliekamas t\xc5\xb3 lankytoj\xc5\xb3, partneriai u\xc5\xbedirba komisinius. \xc5\xa0ie pageidaujami veiksmai gali b\xc5\xabti elektroninio pa\xc5\xa1to pateikimas, paskambinimas, internetin\xc4\x97s formos u\xc5\xbepildymas arba internetinio u\xc5\xbesakymo baigimo patvirtinimas. Taip pateikiami \xe2\x80\x9eAmazon\xe2\x80\x9c produkt\xc5\xb3 pasi\xc5\xablymai i\xc5\xa1 tre\xc4\x8di\xc5\xb3j\xc5\xb3 \xc5\xa1ali\xc5\xb3 ir pan.\n_START_SECTION_\nTurinio rinkodara\n_START_PARAGRAPH_\nTurinio rinkodara \xe2\x80\x93 rinkodara, kuri apima nemokam\xc4\x85, \xc4\xafdomios \xc5\xbeiniasklaidos turinio k\xc5\xabrim\xc4\x85 ir dalijim\xc4\x85si, siekiant pritraukti nauj\xc5\xb3 klient\xc5\xb3 ir i\xc5\xa1laikyti esamus. \xc5\xa0i informacija gali b\xc5\xabti pateikiama \xc4\xafvairiais formatais, \xc4\xafskaitant tinklara\xc5\xa1\xc4\x8dius, socialini\xc5\xb3 tinkl\xc5\xb3 naujienas, reklaminius filmus, spausdintas knygas, \xc5\xbeurnalus, elektronines knygas, infografikus ir kt. Pvz., Vilniaus maratono \xc5\xbeurnalas.\n_START_SECTION_\nInterneto rinkodaros platforma\n_START_PARAGRAPH_\nInterneto rinkodaros platforma (angl. OMP) \xe2\x80\x93 platforma, apjungianti daug paslaug\xc5\xb3: optimizavimo paie\xc5\xa1kos sistemos (angl. SEO), ry\xc5\xa1i\xc5\xb3 su klientais valdymo (angl. CRM) komplekto ir turinio valdymo sistemos (angl. CMS) \xc4\xafrankius. \xe2\x80\x9eEbay\xe2\x80\x9c ir \xe2\x80\x9eAmazon\xe2\x80\x9c yra pasitelkiami kaip internetin\xc4\x97s rinkodaros ir logistikos valdymo platformos. Socialin\xc4\x97se \xc5\xbeiniasklaidos tinkluose, ma\xc5\xbemenin\xc4\x97s interneto rinkodaros sprendimai taip pat naudojami. Internetin\xc4\x97s verslo rinkodaros platformos tokios, kaip \xe2\x80\x9eMarketo\xe2\x80\x9c, \xe2\x80\x9eAprimo\xe2\x80\x9c, \xe2\x80\x9eMarketBright\xe2\x80\x9c ir \xe2\x80\x9ePardot\xe2\x80\x9c buvo nupirktos did\xc5\xbei\xc5\xb3j\xc5\xb3 IT bendrovi\xc5\xb3 (\xe2\x80\x9eEloqua-Oracle\xe2\x80\x9c, \xe2\x80\x9eNeolane-Adobe\xe2\x80\x9c ir \xe2\x80\x9eUnica-IBM\xe2\x80\x9c).\n_START_SECTION_\nKompensavimo metodai\n_START_PARAGRAPH_\nReklamuotojai ir leid\xc4\x97jai naudoja daug \xc4\xafvairi\xc5\xb3 kompensavimo metod\xc5\xb3. 2012 m. reklamuotojai sudar\xc4\x97 32\xc2\xa0% vis\xc5\xb3 sandori\xc5\xb3 atsi\xc5\xbevelgdami tik \xc4\xaf reklamos \xc4\xafsp\xc5\xabd\xc5\xbeius, 66\xc2\xa0% vis\xc5\xb3 sandori\xc5\xb3 sudar\xc4\x97 atsi\xc5\xbevelgdami \xc4\xaf tam tikrus vartotojo \xc4\xafsitraukimo rodiklius (reklamos paspaudimus, preki\xc5\xb3 \xc4\xafsigijimus) ir 2\xc2\xa0% vis\xc5\xb3 sandori\xc5\xb3 sudaryti remiantis tiek reklam\xc5\xb3 \xc4\xafsp\xc5\xabd\xc5\xbeiais, tiek pastaraisiais veiksniais.\n_START_SECTION_\nMokestis u\xc5\xbe t\xc5\xabkstant\xc4\xaf per\xc5\xbei\xc5\xabr\xc5\xb3\n_START_PARAGRAPH_\nMokestis u\xc5\xbe t\xc5\xabkstant\xc4\xaf per\xc5\xbei\xc5\xabr\xc5\xb3, tai rei\xc5\xa1kia, kad reklamuotojai moka u\xc5\xbe kiekvien\xc4\x85 t\xc5\xabkstant\xc4\xaf savo parodyt\xc5\xb3 reklam\xc5\xb3 ekrane, per kurias siun\xc4\x8dia tam tikras \xc5\xbeinutes potencialiems klientams. Internetiniame kontekste, skelbim\xc5\xb3 rodymai da\xc5\xbenai yra vadinami \xe2\x80\x9e\xc4\xafsp\xc5\xabd\xc5\xbeiais\xe2\x80\x9c. Kartais \xe2\x80\x9e\xc4\xafsp\xc5\xabd\xc5\xbeiais\xe2\x80\x9c neu\xc5\xbeskaitomi, kai rodomi jau tam pa\xc4\x8diam galimam klientui._NEWLINE_Leid\xc4\x97jai naudoja \xc4\xafvairias gudrybes, siekdami padidinti puslapi\xc5\xb3 per\xc5\xbei\xc5\xabras, pavyzd\xc5\xbeiui, padalydami turin\xc4\xaf per kelis puslapius, pakartotinai \xe2\x80\x9eperspausdindami\xe2\x80\x9c kitos svetain\xc4\x97s turin\xc4\xaf, naudodami sensacingus pavadinimus ar paskelbdami bulvarinio, seksualinio pob\xc5\xabd\xc5\xbeio turin\xc4\xaf._NEWLINE_\xc5\xa0iuo atveju da\xc5\xbenai suk\xc4\x8diaujama, b\xc5\xabna \xc4\xafdarbinami \xc4\xafvair\xc5\xabs botai, kurie bando atkartoti tikro \xc5\xbemogaus veiksmus ir tokiu b\xc5\xabdu stengiamasi pagra\xc5\xbeinti svetain\xc4\x97s lankomumo statistik\xc4\x85.\n_START_SECTION_\nMokestis u\xc5\xbe paspaudim\xc4\x85\n_START_PARAGRAPH_\nMokestis u\xc5\xbe paspaudim\xc4\x85, tai rei\xc5\xa1kia, kad reklamuotojams sumoka pinigus kiekvien\xc4\x85 kart\xc4\x85, kai vartotojas paspaud\xc5\xbeia ant reklamos. Tokios reklamos veiksmingos tuomet, kai reklamuotojai nori klient\xc5\xb3 sraut\xc5\xb3 savo svetain\xc4\x97se, bet tai ma\xc5\xbeiau pasitarnauja didinant prek\xc4\x97s \xc5\xbeenklo \xc5\xbeinomum\xc4\x85._NEWLINE_Be to, ne visi vartotoj\xc5\xb3 paspaudimai yra naudingi reklamuotojams. \xe2\x80\x9eGoldSpot Media\xe2\x80\x9c prane\xc5\xa1\xc4\x97, kad iki\xc2\xa050\xc2\xa0% vartotoj\xc5\xb3 ant toki\xc5\xb3 reklamini\xc5\xb3 juost\xc5\xb3 tiesiog atsitiktinai paspaud\xc4\x97 arba paliko reklamuotojo svetain\xc4\x99 i\xc5\xa1 karto po apsilankymo.\n_START_SECTION_\nMokestis u\xc5\xbe vieno vartotojo susidom\xc4\x97jim\xc4\x85\n_START_PARAGRAPH_\nMokestis u\xc5\xbe vieno vartotojo susidom\xc4\x97jim\xc4\x85, taip siekiama nustatyti ar vartotojas i\xc5\xa1 tikr\xc5\xb3j\xc5\xb3 pamat\xc4\x97 ir skelbim\xc4\x85, ar juo susidom\xc4\x97jo.\n_START_SECTION_\nMokestis u\xc5\xbe vaizdo reklam\xc5\xb3 per\xc5\xbei\xc5\xabr\xc4\x85\n_START_PARAGRAPH_\nMokestis u\xc5\xbe vaizdo reklam\xc5\xb3 per\xc5\xbei\xc5\xabr\xc4\x85. \xe2\x80\x9eGoogle\xe2\x80\x9c ir \xe2\x80\x9eTubeMogul\xe2\x80\x9c taiko \xc5\xa1\xc4\xaf standartizuot\xc4\x85 rodikl\xc4\xaf. Toks rodiklis naudojamas \xe2\x80\x9eYouTube\xe2\x80\x9c reklamos kampanijose.\n_START_SECTION_\nMokestis u\xc5\xbe program\xc4\x97l\xc4\x97s \xc4\xafdiegim\xc4\x85\n_START_PARAGRAPH_\nMokestis u\xc5\xbe program\xc4\x97l\xc4\x97s \xc4\xafdiegim\xc4\x85 \xe2\x80\x93 kompensacijos metodas u\xc5\xbe program\xc4\x97li\xc5\xb3 \xc4\xafdiegim\xc4\x85 ir j\xc5\xb3 parodym\xc4\x85 i\xc5\xa1maniuose telefonuose. Atseik\xc4\x97jama tik program\xc4\x97l\xc4\x97s \xc4\xafdiegimo atveju.\n_START_SECTION_\nVert\xc4\x97s priskyrimas\n_START_PARAGRAPH_\nRinkodaroje gali b\xc5\xabti atsilyginama ir tokiu atveju, kai b\xc5\xabna kliento nupirkta prek\xc4\x97. Tuomet atsilyginama ne vienam reklamuotuojui u\xc5\xbe reklamos \xc4\xafsp\xc5\xabd\xc5\xbeius, nes da\xc5\xbeniausiai prireikia daug reklamini\xc5\xb3 \xc4\xafsp\xc5\xabd\xc5\xbei\xc5\xb3, kol prieinama prie prek\xc4\x97s ar paslaugos \xc4\xafsigijimo apsisprendimo.\n_START_SECTION_\nKita kompensacija pagr\xc4\xafsta veikla\n_START_PARAGRAPH_\nMokestis u\xc5\xbe veiksm\xc4\x85 ar mokestis u\xc5\xbe \xc4\xafsigijim\xc4\x85 \xe2\x80\x93 rei\xc5\xa1kia, kad reklamuotojas moka u\xc5\xbe vartotoj\xc5\xb3 skai\xc4\x8di\xc5\xb3, kurie atlieka norim\xc4\x85 veiksm\xc4\x85, pavyzd\xc5\xbeiui, \xc4\xafsigyja pirkin\xc4\xaf ar u\xc5\xbepildo registracijos form\xc4\x85. Veiksais gr\xc4\xafsta kompensacija taip pat gali \xc4\xaftraukti pajam\xc5\xb3 pasidalijim\xc4\x85, kur leid\xc4\x97jai u\xc5\xbedirba procentus i\xc5\xa1 reklamuotojo pelno kaip skelbimo rezultato. Veikla gr\xc4\xafsta kompensacija suma\xc5\xbeina nepavykusi\xc5\xb3 reklam\xc5\xb3 rizik\xc4\x85 perkeldama atsakomyb\xc4\x99 leid\xc4\x97jams.\xc2\xa0\n_START_SECTION_\nPastovus mokestis\n_START_PARAGRAPH_\nPastovauss mokes\xc4\x8dio kompensacija rei\xc5\xa1kia, kad reklamuotojai moka pastovi\xc4\x85 kain\xc4\x85 u\xc5\xbe internetini\xc5\xb3 skelbim\xc5\xb3 pristatym\xc4\x85, paprastai per tam tikr\xc4\x85 laikotarp\xc4\xaf, nepriklausomai nuo skelbimo matomumo ar vartotoj\xc5\xb3 reakcijos \xc4\xaf j\xc4\xaf. Vienas i\xc5\xa1 pavyzd\xc5\xbei\xc5\xb3 yra kaina u\xc5\xbe par\xc4\x85, kai reklamuotojai moka pastovi\xc4\x85 kain\xc4\x85 publikuoti skelbim\xc4\x85 dienai nepriklausomai nuo \xc4\xafsp\xc5\xabd\xc5\xbei\xc5\xb3 patenkinimo ar paspaudim\xc5\xb3 ant skelbimo.\n_START_SECTION_\nKaina\n_START_PARAGRAPH_\n\xc5\xbdemos elektroninio komunikavimo kainos suma\xc5\xbeina reklam\xc5\xb3 rodom\xc5\xb3 internete kainas palyginti su ne internetiniais skelbimais. Reklama internete ir ypatingai socialin\xc4\x97je \xc5\xbeiniasklaidoje suteikia galimyb\xc4\x99 santykinai ma\xc5\xbeomis kainomis reklamuotojams sudominant dideles \xc5\xbemoni\xc5\xb3 grupes. Reklama internete duoda didesn\xc4\x99 gr\xc4\x85\xc5\xbe\xc4\x85 palyginus su kitos \xc5\xbeiniasklaidos priemon\xc4\x97s.\n_START_SECTION_\n\xc4\xaevertinimas\n_START_PARAGRAPH_\nReklamuotojai internete gali rinkti duomenis apie savo skelbim\xc5\xb3 efektyvum\xc4\x85, pavyzd\xc5\xbeiui, potencialios auditorijos dyd\xc4\xaf arba faktin\xc4\x97s auditorijos reakcij\xc4\x85, pa\xc5\xbei\xc5\xabr\xc4\x97ti kaip lankytojos pasiek\xc4\x97 j\xc5\xb3 reklam\xc4\x85, ar reklama padar\xc4\x97 \xc4\xaftakos pardavimams ir ar skelbimas i\xc5\xa1 tikr\xc5\xb3j\xc5\xb3 buvo i\xc5\xa1vystas lankytoj\xc5\xb3. Tai padeda reklamuotojams internete laikui b\xc4\x97gant pagerinti savo reklamines kampanijas.\n_START_SECTION_\nFormatavimas\n_START_PARAGRAPH_\nReklamuotojai turi daug b\xc5\xabd\xc5\xb3 pristatyti savo reklaminius prane\xc5\xa1imus, \xc4\xafskaitant gal\xc4\x97jim\xc4\x85 perteikti reklaminius prane\xc5\xa1imus paveiksl\xc4\x97liais, vaizdo, garso \xc4\xafra\xc5\xa1ais ir nuorodomis. Skirtingai nuo daugelio ne internetini\xc5\xb3 skelbim\xc5\xb3, reklama internete, taip pat gali b\xc5\xabti interaktyvi. Pavyzd\xc5\xbeiui, kai kurie skelbimai leid\xc5\xbeia vartotojams u\xc5\xbepildyti u\xc5\xbeklausas arba leid\xc5\xbeia vartotojams sekti reklamuotojus socialiniuose tinkluose. Interneto skelbimai gali net \xc4\xaftraukti \xc5\xbeaidimus.\n_START_SECTION_\nTikslin\xc4\x97 auditorija\n_START_PARAGRAPH_\nLeid\xc4\x97jai gali pasi\xc5\xablyti reklamuotojams galimyb\xc4\x99 pasiekti tikslines auditorijas. Reklama internete rodoma atsi\xc5\xbevelgiant \xc4\xaf naudotojo geografij\xc4\x85. Reklamuotojai gali pritaikyti kiekvien\xc4\x85 skelbim\xc4\x85 konkre\xc4\x8diam vartotojui atsi\xc5\xbevelgiant \xc4\xaf atstesnius jo veiksmais. Reklamuotojai taip pat gali steb\xc4\x97ti, ar lankytojas jau mat\xc4\x97 tam tikr\xc4\x85 reklam\xc4\x85, gali suma\xc5\xbeinti pernelyg da\xc5\xben\xc4\x85 reklamos kartojim\xc4\x85.\n_START_SECTION_\nApimtis\n_START_PARAGRAPH_\nReklama internete gali pasiekti pasaulin\xc4\x99 rink\xc4\x85, be to,  internetin\xc4\x97 reklama daro \xc4\xaftak\xc4\x85 ne tik internetiniams pardavimams.\n_START_SECTION_\nGreitis\n_START_PARAGRAPH_\nKai reklamos dizainas yra baigtas, reklama internete gali b\xc5\xabti naudojama i\xc5\xa1kart. Internetini\xc5\xb3 reklam\xc5\xb3 skelbimui nereikia b\xc5\xabti susietam su leid\xc4\x97jo publikacijos grafiku. Be to, interneto reklamuotojai gali modifikuoti ar pakeisti reklamos kopij\xc4\x85 grei\xc4\x8diau nei ne internetines kopijas.\n_START_SECTION_\nSaugumo Problemos\n_START_PARAGRAPH_\nPagal Jungtini\xc5\xb3 Valstij\xc5\xb3 Senato tyrim\xc4\x85, dabartin\xc4\x97 internetin\xc4\x97s reklamos rinka pa\xc5\xbeeid\xc5\xbeia vartotoj\xc5\xb3 saugum\xc4\x85 ir privatum\xc4\x85.\n_START_SECTION_\nAklumas antra\xc5\xa1t\xc4\x97ms\n_START_PARAGRAPH_\nTyrimai parod\xc4\x97, kad interneto vartotojai da\xc5\xbenai ignoruoja internetini\xc5\xb3 puslapi\xc5\xb3 zonas, kurios galimai turi vaizdo reklamas (dar kitaip vadinamas kaip \xe2\x80\x9caklumas reklamin\xc4\x97ms juostoms\xe2\x80\x9d) ir \xc5\xa1i problema yra didesn\xc4\x97 internetin\xc4\x97je aplinkoje, nei kitoje \xc5\xbeiniasklaidos sferoje. Kita vertus tyrimai rodo, kad net tos reklamos, kurias vartotojai ignoruoja, gali nes\xc4\x85moningai paveikti vartotoj\xc4\x85.\n_START_SECTION_\nReklamuotojo apgavimas\n_START_PARAGRAPH_\nYra daug b\xc5\xabd\xc5\xb3, kaip reklamuotojas gali permok\xc4\x97ti u\xc5\xbe savo reklam\xc4\x85. Pavyzd\xc5\xbeiui, paspaudim\xc5\xb3 apgaul\xc4\x97 \xc4\xafvyksta, kai leid\xc4\x97jas ar tre\xc4\x8dia \xc5\xa1alis paspaud\xc5\xbeia (rankiniu ar automatiniu b\xc5\xabdu) ant tokios reklamos be joki\xc5\xb3 ketinim\xc5\xb3 pirkti. Pavyzd\xc5\xbeiui, paspaudimo apgaul\xc4\x97 gali pasireik\xc5\xa1ti, kai konkurentas paspaud\xc5\xbeia ant reklamos, kad i\xc5\xa1eikvot\xc5\xb3 savo prie\xc5\xa1ininko reklamai skirt\xc4\x85 biud\xc5\xbeet\xc4\x85, arba kai leid\xc4\x97jas bando u\xc5\xbesidirbti daugiau pajam\xc5\xb3. _NEWLINE_Paspaudim\xc5\xb3 apgaul\xc4\x97 itin siejasi su pornografijos puslapiais. 2011-ais metais, tam tikros apgaulingos pornografijos \xc5\xbeiniatinkliai paleido daugyb\xc4\x99 pasl\xc4\x97pt\xc5\xb3 puslapi\xc5\xb3 kiekvieno lankytojo kompiuteryje, priversdami lankytoj\xc5\xb3 kompiuterius paspausti ant \xc5\xa1imt\xc5\xb3 apmokam\xc5\xb3 nuorod\xc5\xb3 be lankytojo \xc5\xbeinios._NEWLINE_Kaip ir su ne internetin\xc4\x97mis publikacijomis, internetini\xc5\xb3 publikacij\xc5\xb3 paspaudim\xc5\xb3 suk\xc4\x8diavimas gali pasireik\xc5\xa1ti, kai leid\xc4\x97jai pervertina reklam\xc5\xb3 parodym\xc5\xb3 skai\xc4\x8dius. Siekiant kovoti su paspaudim\xc5\xb3 suk\xc4\x8diavimu, keletas leidybos ir reklamos pramon\xc4\x97s asociacij\xc5\xb3 vysto metodus, kaip patikimai apskai\xc4\x8diuoti interneto paspaudimus.\n_START_SECTION_\nNevienaly\xc4\x8diai klientai\n_START_PARAGRAPH_\nKadangi vartotojai turi skirtingas operacines sistemas, nar\xc5\xa1ykles ir kompiuterine technika (\xc4\xafskaitant mobiliuosius \xc4\xafrenginius ir skirtingus ekrano dyd\xc5\xbeius), interneto reklamos gali pasirodyti vartotojams skirtingai nuo to, kaip reklamuotojas numat\xc4\x97, arba skelbimai gali b\xc5\xabti rodomi visi\xc5\xa1kai netinkamai. 2012 m \xe2\x80\x9ecomScore\xe2\x80\x9c tyrimas atskleid\xc4\x97, kad vidutini\xc5\xa1kai 31\xc2\xa0% reklam\xc5\xb3 nebuvo i\xc5\xa1 dalies ar visi\xc5\xa1kai matomos. Rai\xc5\xa1kiosios medijos reklamos sukuria dar daugiau suderinamumo problem\xc5\xb3, nes kai kurie k\xc5\xabr\xc4\x97jai gali naudoti konkuruojan\xc4\x8di\xc4\x85 (ir i\xc5\xa1skirtin\xc4\x99) programin\xc4\x99 \xc4\xafrang\xc4\x85, siekiant perteikti skelbimus (\xe2\x80\x9eHTML5\xe2\x80\x9c ir \xe2\x80\x9eAdobe Flash\xe2\x80\x9c)._NEWLINE_Be to, reklamuotojams gali kilti teisini\xc5\xb3 problem\xc5\xb3, jei teisi\xc5\xa1kai reikalaujama informacija n\xc4\x97ra i\xc5\xa1 tikr\xc5\xb3j\xc5\xb3 rodoma vartotojams, net jei tas nesklandumas yra d\xc4\x97l technologinio heterogeni\xc5\xa1kumo. Jungtin\xc4\x97se Amerikos Valstijuose, Fedaralin\xc4\x97 Prekybos Komisija i\xc5\xa1leido kelet\xc4\x85 gairi\xc5\xb3, nurodant, kad tai reklamuotoj\xc5\xb3 atsakomyb\xc4\x97 u\xc5\xbetikrinti, kad skelbimai b\xc5\xabt\xc5\xb3 rodomi be jokios u\xc5\xbesl\xc4\x97ptos informacij\xc4\x85, nepriklausomai nuo vartotoj\xc5\xb3 naudojam\xc5\xb3 technologij\xc5\xb3.\n_START_SECTION_\nReklam\xc5\xb3 blokavimas\n_START_PARAGRAPH_\nReklam\xc5\xb3 blokavimas arba filtravimas, rei\xc5\xa1kia, kad reklamos nerodomos vartotojui, nes vartotojas naudoja technologij\xc4\x85 neleid\xc5\xbeian\xc4\x8dia reklamai pasirodyti ekrane. Daugelis nar\xc5\xa1ykli\xc5\xb3 automati\xc5\xa1kai blokuoja nepageidaujamas i\xc5\xa1\xc5\xa1okan\xc4\x8dias reklamas. Kitos programin\xc4\x97s \xc4\xafrangos arba nar\xc5\xa1ykl\xc4\x97s neturin\xc4\x8dios reklamos blokotuoj\xc5\xb3, taip pat gali blokuoti skelbimus, arba blokuoti elementus puslapyje, kuri\xc5\xb3 elgesiui yra b\xc5\xabding\xc5\xb3 reklamos charekteristik\xc5\xb3 (Pvz. HTML5 automatinis garso ir vaizdo paleidimo blokavimas). Ma\xc5\xbedaug 9\xc2\xa0% vis\xc5\xb3 interneto puslapi\xc5\xb3 per\xc5\xbei\xc5\xabr\xc5\xb3 ateina i\xc5\xa1 nar\xc5\xa1ykli\xc5\xb3 su \xc4\xafdiegta reklam\xc5\xb3 blokavimo programin\xc4\x97 \xc4\xafranga, ir kai kurie leid\xc4\x97jai turi 40\xc2\xa0% ir daugiau lankytoj\xc5\xb3, kurie naudoja reklamos blokatorius.\n_START_SECTION_\nSlapuk\xc5\xb3 pa\xc5\xa1alinimas\n_START_PARAGRAPH_\nKai kurios interneto nar\xc5\xa1ykl\xc4\x97s si\xc5\xablo privatumo re\xc5\xbeimus, kurie vartotojams leid\xc5\xbeia pasl\xc4\x97pti informacij\xc4\x85 apie save nuo leid\xc4\x97j\xc5\xb3 ir reklamuotoj\xc5\xb3, i\xc5\xa1trinti slapukus po kiekvienos sesijos ar priva\xc4\x8diai nar\xc5\xa1yti internet\xc4\x85. Tokiu atveju nukreipiamosios reklamos nebepasiteisina.\n_START_SECTION_\nPrivatumo problemos\n_START_PARAGRAPH_\nLeid\xc4\x97j\xc5\xb3 ir reklamuotoj\xc5\xb3 surinkta informacija apie naudotojus suk\xc4\x97l\xc4\x97 vartotoj\xc5\xb3 susir\xc5\xabpinim\xc4\x85 d\xc4\x97l j\xc5\xb3 privatumo. 60\xc2\xa0% interneto vartotoj\xc5\xb3, jei jiems b\xc5\xabt\xc5\xb3 suteikta galimyb\xc4\x97, naudot\xc5\xb3 technologij\xc4\x85. u\xc5\xbekertan\xc4\x8di\xc4\x85 keli\xc4\x85 informacijos rinkimui. \xe2\x80\x9eGallup\xe2\x80\x9c teigia, kad daugiau nei pus\xc4\x97 vis\xc5\xb3 \xe2\x80\x9eGoogle\xe2\x80\x9c ir \xe2\x80\x9eFacebook\xe2\x80\x9c vartotoj\xc5\xb3 yra susir\xc5\xabpin\xc4\x99 d\xc4\x97l savo privatumo._NEWLINE_Dauguma interneto vartotoj\xc5\xb3 turi slaptas abejones d\xc4\x97l j\xc5\xb3 elgsenos \xc5\xa1nipin\xc4\x97jimo. Sekdami vartotoj\xc5\xb3 internetinius veiksmus, reklamuotojai gan\xc4\x97tinai gerai sugeba suprasti vartotojus. Reklamuotojai da\xc5\xbenai naudoja toki\xc4\x85 technologij\xc4\x85 kaip tinklo blakes ir i\xc5\xa1 naujo atsikurian\xc4\x8dius slapukus, kad sugeb\xc4\x97t\xc5\xb3 dar geriau sekti vartotojus. 2011 m. \xe2\x80\x9cHarris Interactive\xe2\x80\x9d tyrimas parod\xc4\x97, kad daugiau nei 50\xc2\xa0% interneto vartotoj\xc5\xb3 tur\xc4\x97jo neigiam\xc4\x85 \xc4\xafsp\xc5\xabd\xc4\xaf apie j\xc5\xb3 elgesio \xc5\xa1nipin\xc4\x97jim\xc4\x85, ir 40\xc2\xa0% bijojo, kad j\xc5\xb3 asmenine identifikuojama informacija buvo pasidalinta su reklamuotojais be j\xc5\xb3 sutikimo. Vartotojai gali b\xc5\xabti ypa\xc4\x8d neram\xc5\xabs d\xc4\x97l j\xc5\xb3 jautrios informacijos pasidalijimo (pvz., pajamos ar sveikatos b\xc5\xabkl\xc4\x97).\n_START_SECTION_\nReklamuotoj\xc5\xb3 patikimumas\n_START_PARAGRAPH_\nSuk\xc4\x8diai gali pasinaudoti vartotoj\xc5\xb3 sunkumais, patikrinan\xc4\x8diais internetin\xc4\x97s asmenyb\xc4\x97s tapatum\xc4\x85, privedan\xc4\x8diais prie machinacij\xc5\xb3 kaip \xe2\x80\x9ephishingas\xe2\x80\x9c (kur apgaulingi elektroniniai lai\xc5\xa1kai atrodo identi\xc5\xa1kai lai\xc5\xa1kams nuo \xc5\xbeinom\xc5\xb3 prek\xc4\x97s \xc5\xbeenkl\xc5\xb3) ir pasitik\xc4\x97jimo schemos kaip Nigerijos \xe2\x80\x9c419\xe2\x80\x9d apgaul\xc4\x97. 2012-aisiais internetini\xc5\xb3 nusikaltim\xc5\xb3 nusiskundim\xc5\xb3 centras gavo 289 874 nusiskundim\xc5\xb3, i\xc5\xa1 kuri\xc5\xb3 vartotoj\xc5\xb3 nuostoliai bendrai siekia vir\xc5\xa1 puse milijardo JAV doleri\xc5\xb3, ir kuri\xc5\xb3 dauguma nutiko d\xc4\x97l apgauling\xc5\xb3 skelbim\xc5\xb3._NEWLINE_Vartotojai taip pat susiduria su \xc5\xbealingos programin\xc4\x97s \xc4\xafrangos pavojais, t. y. \xe2\x80\x9emalvertising\xe2\x80\x9c, kai \xc5\xbealinga programin\xc4\x97 \xc4\xafranga siejama su internetine reklama. \xe2\x80\x9eCisco\xe2\x80\x9c 2013 m. kasmetinis Saugumo Prane\xc5\xa1imas atskleid\xc4\x97, kad 182 kartus labiau tik\xc4\x97tina, kad paspaudimas ant reklam\xc5\xb3 \xc4\xafdiegs virus\xc4\x85 vartotojo kompiuteryje nei ie\xc5\xa1kant pornografijos internete. Pavyzd\xc5\xbeiui, 2014 m. rugpj\xc5\xab\xc4\x8dio m\xc4\x97nes\xc4\xaf \xe2\x80\x9eYahoo\xe2\x80\x9c reklaminis tinklas kaip prane\xc5\xa1ama pasteb\xc4\x97jo tam tikro tipo \xe2\x80\x9cCryptolocker\xe2\x80\x9d \xe2\x80\x9cransomware\xe2\x80\x9d infekcijos atvejus.\xc2\xa0\n_START_SECTION_\nBrukalas\n_START_PARAGRAPH_\nPigus internetin\xc4\x97s reklamos skleidimas daro \xc4\xaftak\xc4\x85 elektroniniam brukalui, ypa\xc4\x8d didelio masto brukal\xc5\xb3 siuntin\xc4\x97tojams. Buvo paskelbta kova su brukalais, dedamos pastangos pradedant nuo juod\xc5\xb3j\xc5\xb3 s\xc4\x85ra\xc5\xa1\xc5\xb3 sudarym\xc5\xb3 iki reguliuojam\xc5\xb3j\xc5\xb3 \xc5\xbeym\xc4\x97jim\xc5\xb3 patenkinan\xc4\x8di\xc5\xb3 filtr\xc5\xb3 suk\xc5\xabrimo, bet dauguma t\xc5\xb3 bandym\xc5\xb3 turi nepalankius \xc5\xa1alutinius padarinius, tokius kaip klaidingas filtravimas.'